R E P U B L I K A H R V A T S K A

KARLOVAČKA ŽUPANIJA

**OSNOVNA ŠKOLA BARILOVIĆ**

Barilović 96, 47252 Barilović

OIB: 35452176334

Tel./fax: 047/847-191

E-mail: ured@os-barilovic.skole.hr

KLASA: 602-02/16-01/120

URBROJ: 2133-34-16-1

Barilović, 11. studeni 2016. godine

U skladu s Pravilnikom o izvođenju izleta, ekskurzija i drugih odgojno-obrazovnih aktivnosti izvan škole (NN br. 67/14. i 81/15.)

Osnovna škola Barilović objavljuje

**JAVNI POZIV**

**za organizaciju višednevne izvanučioničke nastave za učenike osmog razreda**

**Članak 1.**

Na temelju Godišnjeg plana i programa rada škole za školsku godinu 2016./2017., Školskog kurikuluma za školsku godinu 2016./2017. te članka 12.i 13. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.) OŠ Barilović upućuje javni poziv za organizaciju višednevne izvanučioničke nastave.

**Članak 2.**

Pozivaju se turističke agencije i prijevoznici koji posluju u skladu s propisima koji uređuju promet i pružanje usluga u turizmu da dostave svoje ponude prema uvjetima propisanim člankom 13. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.).

**Članak 3.**

Javni poziv objavljen je na mrežnim stranicama škole na priloženim obrascima i traje 30 dana od dana objave.

**Članak 4.**

Ponuditelj je obavezan dostaviti ponudu do roka naznačenog na obrascu u zatvorenoj omotnici s naznakom "Javni poziv - ne otvaraj" i brojem ponude na adresu: OŠ Barilović, Barilović 96, 47252 Barilović.

**Članak 5.**

Sva pitanja vezana uz ovaj Poziv mogu se postaviti elektroničkim putem (ured@os-barilovic.skole.hr) i na broj telefona: 047/ 847-191.

**Članak 6.**

Ponude će razmatrati Povjerenstvo imenovano od strane Škole.

**Članak 7.**

Rezultati odabira ponude objaviti će se na internetskim stranicama škole.

**Članak 8.**

Pristigle ponude trebaju biti u skladu s propisima vezanim uz turističku djelatnost.

**Članak 9.**

Ponuditelj dostavlja ponudu čija je cijena razrađena po traženim točkama (od 8 do 11) te ukupnu cijenu tražene ponude uključujući licenciranoga turističkoga pratitelja.

**Članak 10.**

U obzir će se uzimati ponude zaprimljene u poštanskome uredu do navedenoga roka i uz iskazane cijene tražene po stavkama.

**Članak 11.**

**Rok dostave ponuda je 25. studeni 2016. godine do 15,00 sati**.

**Otvaranje ponuda održat će se u Osnovnoj školi Barilović 01. prosinca 2016. godine u 14,00 sati.**

 **Ravnateljica Osnovne škole Barilović:**

 **Vesna Car**